# Late of the Pier

Late of the Pier a zo ur strollad sonerien vreizhveuriat, ennañ pevar den, a orin eus Castle Donington. Sonererzh indie elektronek a vez graet ganto. Betek-henn o deus lakaet embann pemp pladenn vihan hag ur bladenn vras, Fantasy Black Channel he zitl, hag a zeuas er-maez d'an 11 a viz Eost 2008. Sonerezh ar strollad a vez keñveriet peurliesañ gant hini Gary Numan, Brian Eno, Stephen Dubrich, Metronomy ha Klaxons, dreist-holl abalamour d'an implij stank a reont eus kenaozerien.
E-touez ar re a selaou o sonerezh e kaver dreist-holl yaouankizoù a ya da doulloù-noz evel All Ages club, Filthy Few, Pat and Trevor, Death Disco ha Transparent. E miz Eost 2007 e sonjont e Underage Festival.
Kaner ar strollad, Samuel Eastgate e anv, en deus ur raktres sonerezh all anvet La Priest. Produet en deus meur a don, hag advesket ivez meur a ganaouenn.

## Istor

E 2004 e voe savet ar strollad, daoust ma voe savet ul lodenn eus o zonioù pell a-raok (azalek 2001) gant Sam Eastgate$^,$. O fladenn vihan gentañ, "Space And The Woods", a voe embannet gant WayOutWest Records e miz Meurzh 2007. 500 skouerenn nemetken a voe embannet.
An eil hini, "Bathroom Gurgle" he zitl, a voe produet gant Erol Alkan hg embannet e voe e miz Gwengolo 2007 gant Moshi Moshi Records. 500 skouerenn nemetken a voe embannet.
Ur stumm edit eus "Broken" a voe embannet war an dastumad Kitsuné Maison 5 dindan an anv The Fairy Lights$^,$.
O zrede pladenn vihan, "The Bears Are Coming", a voe embannet dindan stumm ur bladenn 12" ha dre bellgargañ. Ur stumm 7" a voe ivez, gwerzhet e voe e-pad o zroiad e miz miz C'hwevrer 2008, ur stumm demo eus "Piss Hands" a oa war an tu b. Embannet e voe gant ti-emban ar strollad, anvet Zarcorp. O fevare pladenn vihan (daou du A) a oa warni stummoù nevez "Space and the Woods" ha "Focker".
Seniñ a rejont war leurenn NME/Radio One e-pad Carling Weekend Festival 2007 ha sonet o deus ivez e-penn-kentañ sonadegoù strolladoù evel Hadouken!, Soulwax, Justice hag U.N.K.L.E.. Seniñ a rejont ivez e penn-kentañ sonadegoù Kaiser Chiefs er Rouantelezh-Unanet e 2008.
O fladenn vras gentañ, Fantasy Black Channel he zitl, a voe embannet gant Parlophone d'an 11 a viz Eost 2008.
E miz Gouere 2008 e voe filmet ha skignet war-eeun war Channel Bee ar sonadeg a roas Late of the Pier e Somerset House.

## Pladennaoueg
### Pladennoù bras

* 2008: Fantasy Black Channel - RU #28

### Pladennoù bihan

| Deiziad embann | Titl | UK Chart Position | Albom |
| 5 a viz Meurzh 2007 | "Space And The Woods" | - | Zarcorp Demo |
| 10 a viz Gwengolo 2007 | "Bathroom Gurgle" | - | Fantasy Black Channel |
| 2 a viz Meurzh 2008 | "The Bears Are Coming" | - | Fantasy Black Channel |
| 19 a viz Mae 2008 | "Space and the Woods"/"Focker" | - | Fantasy Black Channel |
| 4 a viz Eost 2008 | "Heartbeat" | 98 | Fantasy Black Channel |
| 2 a viz Here 2008 | "Bathroom Gurgle" (adembannet) | - | Fantasy Black Channel |

### Video klipoù

| Bloavezh | Titl | Aozer |
| 2007 | "Bathroom Gurgle" | Daniel Brereton |
| 2008 | "The Bears Are Coming" | Saam Farahmand |
| 2008 | "Space and the Woods" | Ian Emes |
| 2008 | "Focker"" | Daniel Brereton |
| 2008 | "Heartbeat" | MEGAFORCE |

## Daveoù

* ↑ No 160: Late of the Pier | Music | Guardian Unlimited Music
* ↑ http://www.myspace.com/filthyfewuk
* ↑ Transparent magazine, MySpace
* ↑ Late Of The Pier
* ↑ Late Of The Pier Discography
* ↑ Kitsune Kitsuné Maison 5
* ↑ Drowned in Sound - Community - Music forum - Late of the pier on Kitsune
* ↑ Late Of The Pier Announce Single: Late Of The Pier News on This Is Fake DIY
* ↑ Late Of The Pier kick off Carling Weekend: Leeds Festival | News | NME.COM
* ↑ GIGWISE, Hadouken! Play Their Biggest Show Yet
* ↑ manchester clubbing: Warehouse Project Lineups Update - Manchester Blog
* ↑ ADateZ Inc. | Justice, Late Of The Pier at Somerset House, London
* ↑ BBC - collective - late of the pier interview
* ↑ "The Official UK Albums Chart for the week ending 23 August 2008". ChartsPlus (365): 5-8. Kavet 19-08-2008
* 1 2 Drowned in Sound - Reviews - Single - Late Of The Pier
* ↑ Drowned in Sound - Reviews - Singles - Late Of The Pier - Bathroom Gurgle
* ↑ Welcome to Zarcorp
* ↑ New UK Single Releases, New Music Releases, UK CD Single Releases
* ↑ "The Official UK Singles Chart for the week ending 16 August 2008". ChartsPlus (364): 1-4. Kavet 12-08-2008

## Liammoù diavaez

* Lec'hienn ofisiel
* Blog ofisiel

### Atersadennoù

* God Is In The TV Zine
* BBC Collective Interview
* Drowned In Sound
* SPIN, miz Meurzh 2009